Kredsen om tidsskriftet ønskede at skabe en litterær debat, der problematiserede den moderne kultur. ''Heretica'' var kritisk stillet overfor store dele af moderniteten, hvor mennesket var fremmedgjort, og metafysiske og religiøse erfaringer var udgrænsede. De mente, at samfundskulturen var styret af teknik, videnskab og fornuftstænkning. Der var brug for nye måder at forstå menneskets på, ikke som et socialt, psykologisk eller politisk væsen, men derimod med udgangspunktet i det etiske og personlige, og der kan derfor spores en indflydelse fra bl.a. [[Søren Kierkegaard|Kierkegaard]].<ref>Brøndsted, Mogens, og Sven Møller Kristensen. 1966. ''Danmarks litteratur''. 1. udg. København: Gyldendal. s. 300</ref> Ifølge ''Heretica''-kredsen var det især kunsten og [[poesi]]en, der kunne ændre samfundet. Det kom til udtryk i [[Paul la Cour]]s centrale ''[[Fragmenter af en dagbog]]''; hvor de tre første kapitler blev trykt i ''Hereticas'' tre første hæfter.
Litteratur